OzLabs/hebrew-wiki-articles huggingface dataset:
Made for Me

==רקע והרכב==
השיר הוא בלדת R&B עכשווי עם נגיעות פסנתר, מכונת תופים וגיטרה בס. מילות השיר עוסקות, בלונג אשר מביעה את אהבתה לבן זוגה ומדגישה את התאמתם: "אף אחד לא מכיר אותי כמוך / אף אחד לא אוהב אותי בדיוק כמו שאתה יכול / אפילו לא יכולה להכחיש את זה / בכל פעם שאני מנסה את זה / מבט אחד פנימה העיניים שלי, אתה יודע שאני משקרת".<ref name="HNHH"></ref><ref name="Rated"></ref><ref name="SB"></ref>

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור "Made for Me"
!אזור
!תאריך יציאה
!פורמט (ים)
!גרסה
!חברת תקליטים
!הערות
|-
!rowspan="2" |כלל העולם
|25 בספטמבר 2023
|rowspan="2" |הורדה דיגיטלית • הזרמת מוזיקה
|מקורית
|rowspan="2" |דף ג'אם רקורדינגס • MPR • Supergiant
|
|-
|22 במאי 2024
|רמיקס
|
|-
|}

== קישורים חיצוניים ==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירים באנגלית
Pushka

Pushka (מעוצב באוקראינית: Пушка; בעברית: רובה) הוא אלבום הבכורה של הראפרית האוקראינית אליונה אליונה. את היצירה הוציאה ב-8 באפריל 2019 לאור חברת התקליטים היטוונדר רקורדס.

== סינגלים ==
ב-15 בנובמבר 2018 הוציאה אליונה אליונה את סינגל הבכורה שלה, "Голови", שהיה גם הראשון מסוגו מתוך האלבום. הוא הגיע למקום ה-104 במצעד הטופ-היט.<ref name="UKR"></ref> חמישה-עשר ימים אחר כך פורסם הסינגל השני מתוך Pushka, "Відчиняй", שלא הצליח להיכנס למצעדי הפזמונים כלל. ב-28 בדצמבר יצא "Залишаю свій дім" לאור, הסינגל השלישי והאחרון של האלבום.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי בכורה מ-2019
קטגוריה:אלבומי אליונה אליונה
קטגוריה:אלבומים באוקראינית
הפרלמנט של רודזיה

הפרלמנט של רודזיה היה הרשות המחוקקת הדו-ביתית ברודזיה מ-1970 עד 1979. סך הכל התקיימו אליו שלוש בחירות כלליות (ב-1970, 1974 ו-1977).

== היסטוריה ==
בשנת 1969 החליטה ממשלת רודזיה בראשות איאן סמית להעביר חוקה חדשה שתסמל את השינוי במבנה החוקתי של רודזיה לאחר הכרזת העצמאות. תחת חוקה זו, היה פרלמנט דו-ביתי שכלל סנאט שנבחר בעקיפין ובית נבחרים שנבחר ישירות, שבו רוב המושבים הוקצו ללבנים באופן יעיל יותר מאשר בחוקת 1961.
== סנאט ==

הבית העליון נקרא הסנאט<ref></ref>, והוא
כלל 23 חברים: עשרה רודזים לבנים, עשרה צ'יפים אפריקאים, ושלושה אנשים שמונו על ידי נשיא רודזיה<ref></ref>.
נשיא הסנאט היה היושב ראש. לסנאט היו סמכויות עיכוב בלבד בנוגע לחקיקה.

{|class="wikitable" align="center" style="font-size: 100%;" border="2" cellpadding="4" background: #eeeeee
|-
! style="background:#eeeeee;"| <span style="color:black;"> קדנציה</span>
! style="background:#eeeeee;"| <span style="color:black;"> נשיא</span>
! style="background:#eeeeee;"| <span style="color:black;"> מפלגה</span>
! style="background:#eeeeee;"| <span style="color:black;"> כהונה</span>
! style="background:#eeeeee;"| <span style="color:black;"> הערות</span>
|-
|1||ג'ק וויליאם פיטי||החזית הרודזית||1970-1978||<ref></ref><ref></ref>
|-
|2||ג'ון ריצ'רד סטרונג||החזית הרודזית||1978-1979|||<ref></ref>
|}

== בית הנבחרים ==

הבית התחתון נקרא בית הנבחרים, והוא כלל 66 חברים שנבחרו על ידי הציבור, המושבים היו מאורגנים בסגנון הפרלמנט הבריטי. 50 מהחברים היו לא-אפריקאים ו-16 מהחברים היו אפריקאים. תקופת כהונת הפרלמנט הייתה חמש שנים. יושב ראש הבית היה היושב ראש.
{| class="wikitable" align="center" style="font-size: 100%;" border="2" cellpadding="4" background: #eeeeee
|-
! style="background:#eeeeee;" | <span style="color:black;"> קדנציה</span>
! style="background:#eeeeee;" | <span style="color:black;"> יושב ראש</span>
! style="background:#eeeeee;" | <span style="color:black;"> מפלגה</span>
! style="background:#eeeeee;" | <span style="color:black;"> כהונה</span>
! style="background:#eeeeee;" | <span style="color:black;"> הערות</span>
|-
| 1||אלברט רובידג' וושינגטון||החזית הרודזית||1970-1972|||<ref></ref><ref name="auto"></ref>
|-
|2||ג'ורג' הולנד הארטלי||החזית הרודזית||1973-1979|||<ref name="auto" />
|}

== ראו גם==

*רודזיה
*בתי מחוקקים לפי מדינה
== הערות שוליים ==

קטגוריה:פרלמנטים לפי מדינה
הדיוויזיה ה-303 (האימפריה הגרמנית)

הדיוויזיה ה-303 (בגרמנית: 303. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-26 בספטמבר 1917 בחזית הרומנית והיא לחמה שם בקרבות השונים, עד סיום המלחמה. לאחר סיום המלחמה חזרה הדיווייזה, יחיד עם כל כוחות קבוצת הארמיות מקנזן, בחזרה לגרמניה ופורקה.

==מפקדים==
* קרל קריינברג (26 בספטמבר 1917–ינואר 1918)
* אריך בהמה (אוגוסט 1918–פברואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

303
303
הדיוויזיה ה-302 (האימפריה הגרמנית)

הדיוויזיה ה-302 (בגרמנית: 302. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה באוקטובר 1916 בבלקן והיא לחמה שם בקרבות השונים, עד סיום המלחמה. עם סיום המלחמה השתתפה הדיוויזיה בנסיגה מהבלקן, וב-31 באוקטובר 1918 פורקה הדיוויזיה.

==מפקדים==
* קונרד פון היפל (אוקטובר 1916–29 בדצמבר 1916)
* הרמן פון ציגיזאר (30 בדצמבר 1916–31 באוקטובר 1918)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

302
302
V khati MA

V khati MA (מעוצב באוקראינית: В хаті МА; בעברית: בבית של אמא) הוא אלבום האולפן השני של הראפרית האוקראינית אליונה אליונה. את היצירה הוציאה ב-25 בנובמבר 2019 לאור חברת התקליטים היטוונדר רקורדס. הוא כלל שמונה רצועות חדשות, מתוכן שתיים יצאו כסינגלים: "Завтра" ("מחר") ו-"Мамин суп" ("מרק של אמא").

זהו אלבום המתעסק בחייה האישיים של המבצעת. בשיר "Не перегоріти" ("אל תישרף") נעשה שימוש בשרפה כמטאפורה להשוואה בין הצלחה אל מול סכנות שאורבות בחיים. הרצועה "Сніг розталий" ("שלג נמס") מאדירה את יכולתו של האדם להתמיד בחלומותיו ולהגשימם. באלבום נשמעים מוטיבים רבים מתוך סוגת הגראז' בריטי.

עם צאת האלבום הצהירה אליונה אליונה: .

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2019
קטגוריה:אלבומי אליונה אליונה
קטגוריה:אלבומים באוקראינית
Galas

Galas (בעברית: חגיגות) הוא אלבום האולפן השלישי של הראפרית האוקראינית אליונה אליונה. את האלבום הוציאה לאור, ב-16 באפריל 2021, חברת התקליטים דף ג'אם רקורדינגס פולין. אלבום זה כולל שיתופי פעולה רבים עם אמנים מסביב לעולם. מעבר לשפה האוקראינית, חלק מהרצועות מושרות גם בשפות גרמנית, אנגלית, ספרדית, פולנית, קזחית ורוסית.

== רשימת רצועות ==

== הערות שוליים ==

קטגוריה:אלבומי 2021
קטגוריה:אלבומי אליונה אליונה
קטגוריה:אלבומים באנגלית
קטגוריה:אלבומים באוקראינית
קטגוריה:אלבומים בגרמנית
קטגוריה:אלבומים בספרדית
דיוויזיית הפרשים השלישית (האימפריה הגרמנית)

דיוויזיית הפרשים השלישית (בגרמנית: 3. Kavallerie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה במהלך המלחמה.

== היסטוריה ==
הדיוויזיה התקיימה במשך הגיוס בשל מלחמת אוסטריה–סרדיניה ב-1859 במלחמת פרוסיה–צרפת ב-1870/1871. הדיוויזיה הוקמה באוגוסט 1914 עם פרוץ מלחמת העולם הראשונה, וכמפקדה מונה קורט פון אונגר. הדיוויזיה הוקצתה בתחילה לקורפוס הפרשים הרביעי, ולחמה עמו בחזית המערבית כחלק מהארמייה החמישית במהלך המערכה על הגבולות. לאחר מכן לחמה הדיוויזיה בקרבות החזית המערבית, ובסוף מרץ 1915 הועברה הדיוויזיה לחזית המזרחית, שם אורגנה מחדש כקורפוס הפרשים שמטו ב-31 באוגוסט 1916 שהתפרק רשמית ב-2 בנובמבר 1916 והפך לקורפוס ה-65.

== מפקדים ==
* וילהלם פון שולטן (14 ביוני 1859 – 18 בנובמבר 1859)
* גאורג פון דר גרובן (18 ביולי 1870 – 23 במאי 1871)
* קורט פון אונגר (2 באוגוסט 1914 – מאי 1915)
* גינטר פון אצל (3 במאי 1915 – 8 באוגוסט 1916)
* אברהרד פון שמטו (31 באוגוסט 1916 – 1 בספטמבר 1916)
* גאורג תומב פון נויבורג (1 בספטמבר 1916 – 2 בנובמבר 1916)

==קישורים חיצוניים==
* [https://archive.org/stream/historiesoftwohu00unit#page/28/mode/2up Histories of two hundred and fifty-one divisions of the German army which participated in the war (1914-1918) p. 29-32.]

3
3
אונביביום

אונביביום הוא שמו של יסוד כימי היפותטי ב. מספרו האטומי 122, הוא היסוד ה-19 בסדרת היסודות העל-כבדים וה-30 בסדרת היסודות הטרנס-אורניים.

==היסטוריה==

בשנת 2008 פרסם הפיזיקאי הישראלי אמנון מרינוב עדויות חדשות לקיום יסוד כימי על-כבד חדש שמספרו 122, אשר קיבל את השם הזמני אונביביום.

יש הטוענים כי יסוד זה הוא פרי המצאתו של אמנון מרינוב, מכיוון שלמרות טענותיו של אמנון מרינוב לא נמצא היסוד בטבע ואף לא הצליחו ליצור אותו באמצעות מאיצי חלקיקים.<ref></ref>

==ראו גם==
* הטבלה המחזורית
* אי של יציבות

== הערות שוליים ==
יוסף הלוי צימרמן

הרב יוסף הלוי צימרמן (י' בתשרי ה'תרס"ד, 1 באוקטובר 1903 - כ"ד באייר ה'תשכ"ג, 18 במאי 1963) היה רב בנוינקירכן ובפראג, ממייסדי מושב בית חלקיה ורבו הראשון.

==ביוגרפיה==
נולד בי' בתשרי ה'תרס"ג בסלובקיה לשלמה זלמן וחיה. למד בישיבת פרשבורג ובישיבתו של מהר"ם בריסק בטאשנאד<ref name=":0"></ref> <ref></ref> רבו זה אף הסמיכו להוראה. נשא את לאה בת רבי דוד קראוס<ref></ref>

בתחילה הוא שימש כרב בנוינקירכן שבגרמניה, לאחר מכן היה רב הקהילה האורתודוקסית בפראג ועמד בראשות ישיבת "תפארת בחורים" במבנה בית כנסת עתיק שהתגלה במרתף מול האלטנוישול, במסגרתה עבד כדי לקרב את בני הנוער ולמנוע התבוללותם<ref></ref>. בין תלמידיו בישיבה זו נמנו סופרים, מהנדסים, ובעלי מקצוע נוספים שלמדו באוניברסיטה המקומית. לימים שימר את נוסח התפילה והניגונים של בית כנסת עתיק זה.

לאחר כניסת הנאצים לצ'כוסלובקיה במרץ 1939, נתפס ונחקר בידי הגסטפו. במעצרו נדר שאם ישוחרר יפעל לעלות לארץ ישראל, בה למען ישוב ארץ ישראל.

===בארץ ישראל===
לאחר שחרורו מהגסטפו עלה במאמצים רבים לארץ ישראל והגיע אליה בא' בניסן ה'ת"ש. בתחילה התגורר בירושלים ולפרנסתו התעסק בכתיבת סת"ם. בשנת תש"ז ייסד יחד עם תלמידי הרב יוסף צבי דושינסקי את אגודת "נחליאל" במטרה ליישב את הארץ, האגודה הייתה בנשיאותם של הרבנים זליג ראובן בנגיס ועקיבא סופר. בד' בשבט תשי"א מינו נשיאי האגודה את הרב צימרמן לנשיא האגודה במקומם<ref name=":0" />.

הוא רכש את אהדתו של האדמו"ר רבי משה מרדכי בידרמן מלעלוב לרעיון הקמת ישוב חקלאי-תורני והחל בגיוס מועמדים מתאימים לייסד את היישוב. עקב מיעוט משאבים הבין הרב צימרמן שהקמת היישוב אפשרית רק במסגרת ארגונית ארצית, בשל כך החליט להצטרף לתנועת פועלי אגודת ישראל. הוא פנה ליו"ר פא"י הרב קלמן כהנא וליו"ר המועצה האזורית נחל שורק יצחק גרוס בבקשה להקים ישוב בשטחי המועצה, אך גם לאחר מכן נתקל בקשיים רבים, לצורך כך הוא אף נסע לחוץ לארץ לגיוס כספים. הקמת היישוב, שתוכננה לחודש אב ה'תשי"ב, התעכבה חודשים נוספים ובחודש טבת ה'תשי"ג הקימה האגודה בראשותו, יחד עם עולים מהונגריה, את היישוב בית חלקיה. בעת הקמת היישוב תיקן תקנות כדי לשמור על הצביון התורני של היישוב בהסכמת הרבנים: דוד שפרבר (רב) וישראל ולץ.<ref name=":0" />

הרב צימרמן הוכתר בכ"ג באלול תשי"ד לרב המושב<ref></ref><ref></ref>. היה רב תקיף ללא חת. כשעסקן מסוים בפא"י ביקשו להצביע בעד מועמד מסוים לרב ראשי, הוא נענה "לרב באים לשאול שאלות ולא לומר דעות"<ref name=":1"></ref>. 

בשנת ה'תשי"ז הקים תלמוד תורה וישיבה לצעירים בשם "קדושת ציון"<ref></ref> על שם רבי בן ציון הלברשטאם<ref></ref>. 

לאחר מחלה קצרה נפטר בבית החולים קפלן בערב שבת כ"ד באייר ה'תשכ"ג, בגיל 59, ונקבר בבית העלמין ביסודות. במקומו נבחר הרב שלמה פולק, חתנו של רבי יהושע סג"ל דייטש.

תקופה קצרה לאחר מכן סיימו לבנות את בית הכנסת של המושב והוא נקרא לזכרו "אהל יוסף". בשנת תשע"ו נקראה הכיכר המרכזית במושב על שמו של הרב צימרמן.

==הערות שוליים==

קטגוריה:רבנים צ'כים
קטגוריה:רבני מושבים
קטגוריה:מועצה אזורית נחל שורק: אישים
קטגוריה:ישראלים ילידי צ'כוסלובקיה
קטגוריה:בוגרי ישיבת פרשבורג
קטגוריה:עולים במלחמת העולם השנייה
קטגוריה:מייסדי מושבים
קטגוריה:רבנים חרדים ישראלים
קטגוריה:ישראלים שנולדו ב-1903
קטגוריה:ישראלים שנפטרו ב-1963
בנג'מין ויטאקר

בנג'מין ג'י ויטאקר (באנגלית: Benjamin G. Whittaker; נולד ב-6 ביוני 1997) <ref></ref> הוא מתאגרף מקצועני אנגלי. כחובבן הוא זכה במדליית כסף באולימפיאדת טוקיו ב-2020.

== קריירה חובבנית ==
ב-2018 נבחר ויטאקר לייצג את אנגליה במשחקי חבר העמים 2018, שהתקיימו בגולד קוסט, אוסטרליה.<ref></ref>

בשנת 2019 נבחר להתחרות באליפות העולם ביקטרינבורג, רוסיה,<ref></ref> שם זכה במדליית הארד לאחר שהפסיד בהחלטה פה אחד לדילשודבק רוזמטוב בחצי הגמר.<ref></ref>

בשנת 2021, בקטגוריית משקל קל-כבד לגברים באולימפיאדת טוקיו 2020, זכה ויטאקר במדליית הכסף מול ארלן לופז, שזכה בזהב. ויטאקר צייץ בטוויטר: "אתה לא זוכה בכסף, אתה מפסיד זהב. אני מאוד מאוכזב - אני מרגיש כמו כישלון". נסער מחוסר הזהב, הוא סירב לענוד את המדליה בטקס; עם זאת, הוא נשבע שיחזור לזכות בזהב, ואמר: "אני אחזור, סמוך עליי."

התגובה הנלהבת של ויטאקר גררה תגובות מעורבות, אבל רוב האנשים היו אמפתיים לתגובתו של ויטאקר. איש התקשורת האנגלי פירס מורגן צייץ בטוויטר: "אהבתי את זה - סוף סוף, ספורטאי באולימפיאדות האלה התכוננו לספר את האמת על התחרות בספורט עילית. כל הכבוד לך @BenGWhittaker". <ref></ref>

== קריירה מקצועית ==
בשנת 2022 חתם ויטאקר על עסקה מקצועית עם Boxxer, והתאמן עם SugarHill Steward.<ref></ref><ref></ref>

עד מאי 2024 שולב בקריירה המקצועית ב-7 קרבות, וניצח את כולם, 5 בנוקאאוט ו-2 בהחלטת שופטים.

=== 2024 ===
ב-3 בפברואר 2024 בוומבלי ארנה בלונדון, ניצח ויטאקר את חאליד גראידיה באמצעות TKO בסיבוב החמישי.<ref></ref>

ב-31 במרץ 2024 התאגרף ויטאקר ב-O2 ארנה בלונדון, אנגליה על כרטיס תחתון של קרב אליפות בריטי במשקל כבד בין פאביו ורדלי לפרייזר קלארק. הוא נלחם בליאון ווילינגס, וניצח אותו בקלות לאחר החלטה פה אחד של השופטים.<ref></ref>
==קישורים חיצוניים==

== הערות שוליים ==

קטגוריה:מדליסטים באולימפיאדת טוקיו (2020)
קטגוריה:ילידי 1997
ג'ירולמו ריינלדי

גִ'ירוֹלַמוֹ רַיינַלְדִי (באיטלקית: Girolamo Rainaldi; ) היה אדריכל איטלקי שתכנן מבנים בסגנון מניירסטי שמרני, לעיתים קרובות תוך שיתוף פעולה עם אדריכלים אחרים. הוא היה מתחרה מצליח של ברניני. בנו, קרלו ריינלדי, הפך לאדריכל בולט עוד יותר, וסגנונו היה בארוק שלם יותר.

==קורות חיים==
ריינלדי נולד ברומא. אביו היה צייר שהגיע לרומא מנורצ'ה .

הוא עבד כשולייה אצל האדריכל-מהנדס ושיתף פעולה כשותף זוטר עם , שאותו ירש כאדריכל הראשי של האפיפיור, בתור "officium architecti nobilis fabricae Capitolii Populi Romani" (מלטינית: "משרד האדריכל האציל של בניין הקפיטול של העם הרומי"). הוא השלים גם את שתוכנן על ידי ג'אקומו דלה פורטה. הוא עבד כל הזמן על פרויקטים חשובים פחות כמו מזבחות וריהוט כנסיות, ועם פרויקטים מתמשכים של מעצבים אחרים, במיוחד בבזיליקת פטרוס הקדוש ובהשלמת הפרויקט של מיכלאנג'לו בגבעת הקפיטולין עם פאלאצו נואובו שעוצב בצורה דיסקרטית לשקף את פאלאצו דיי קונסרבטורי המופתי של מיכלאנג'לו.

העיצוב היחיד המשפיע ביותר של ריינלדי היה חזית כנסיית ישו ומריה ; הפרויקט החל בשנת 1642, ולא הושלם לפני מותו של ריינלדי. בתפקידו הרשמי תכנן ריינאלדי גם את הפאלאצו כדי לשכן את הישועים בפיאצה דל ג'זו , חזית מנייריסטית ללא שמץ של בארוק בפרטיה. כאדריכל המועדף על הקרדינל פמפילי, הוא האפיל על ברניני באופן זמני כאשר הקרדינל הזה הפך לאפיפיור אינוקנטיוס העשירי ב-1644 והוא הפך לאדריכל האפיפיורי של רומא ב-1644.

הפרויקטים החשובים של ריינאלדי האב ברומא היו בפיאצה נאבונה (בערך 1645 – 1650), שם תכנן גם את כנסיית סַנְט'אַנְיֶיזֶה אִין אָגוֹנֶה והניח את היסודות שלה החל משנת 1652, אך הוחלף בשנה שלאחר מכן על ידי פרנצ'סקו בורומיני, שהקים חזית שונה לגמרי על יסודותיו של ריינלדי; לאחר מותו של ריינלדי בנו קרלו נקרא להחליף את בורומיני.

הוא גם עיצב את הקברים בסנטה צ'צ'יליה אין טרסטוורה ושיתף פעולה בסביבה הבארוקית של הגנים של וילה בורגזה. ברומא, הוא מונה לנסיך האקדמיה של סן לוקא לשנת 1641.

ריינלדי האב היה בסך הכול אדריכל בית עבור משפחת פארנזה. במעוז פארנזה של , ליד רומא, הזמין הקרדינל אודוארדו פארנזה את ריינלדי לבנות עבור המסדר הכרמליטי את כנסיית מריה אי סילבסטרו (1621–1623), כנסייה יפה ומקורית מותאמת לצורכי האתר. הקרדינל אודוארדו הזמין גם את הפנים המועשר של סנטה מריה דלה קונסולציונה בקפרארולה (שדומה לכנסייה , שתוכננה מאוחר יותר על ידי בנו קרלו ריינלדי). ריינלדי, שהתאים עבור משפחת פארנזה שני אגני גרניט עתיקים מונומנטליים כמזרקות תואמות בארמון פארנזה בשנת 1626, נלקח לפארמה על ידי בני משפחת פארנזה כדי לבנות שם את ארמונות העיר שלהם, ועשה גם את הקמרונות של "סנטיסימה אנונציאטה" בעיר ההיא.

ריינלדי היה פעיל גם בבולוניה, שם תכנן את הקמרון כדי לכסות את הכנסייה העצומה והשאפתנית של בזיליקת פטרוניוס הקדוש (שבוצע במקום על ידי פרנצ'סקו מרטיני), ותכנן את כנסיית סנטה לוסיה (1623). עבור פרנצ'סקו ד'אסטה, שעם אובדן מושב משפחת אסטה של פרארה למדינת האפיפיור, ריכז את חסותו בדוכסות מודנה ורג'ו, ריינלדי תרם בנייתו של כדי להחליף את ה"קסטלו" העתיק, ובמיוחד הופקד על התכנון והידראוליקה המשוכללת של הגנים שלו, עם "" ותיאטרון ב, 1631–1634.

ג'ירולמו ריינלדי קבור בצניעות ליד אביו בכנסיית ; שתוכננה בחלקה על ידי אביו של ריינלדי, ובחלקה על ידי פייטרו דה קורטונה.

==קישורים חיצוניים==

קטגוריה:אדריכלים איטלקים במאה ה-17
קטגוריה:אדריכלי בארוק
קטגוריה:ילידי 1570
קטגוריה:נפטרים ב-1655
Lava (אלבום של אליונה אליונה)

Lava (בעברית: לבה) הוא אלבום האולפן הרביעי של הראפרית האוקראינית אליונה אליונה. האלבום יצא לאור ב-10 בדצמבר 2021 על ידי חברת התקליטים "קולומביה רקורדס". זוהי היצירה הקצרה ביותר שהוציאה אליונה אליונה לאורך קריירת הסולו שלה. כמו כן, לאחר הוצאתו של Lava חברה לזמרת ג'רי הייל, והשתיים החלו ליצור מוזיקה משותפת. הרצועה הראשונה, "Інтро (Будь зі мною)", היא שיתוף הפעולה היחיד באלבום.

== רשימת רצועות ==

== הערות שוליים ==

קטגוריה:אלבומי 2021
קטגוריה:אלבומי אליונה אליונה
קטגוריה:אלבומים באוקראינית
קטגוריה:אלבומי חברת קולומביה רקורדס
רפאל עובד אבן צור

הרב רפאל עובד אבן צור (ג' בשבט ה'תס"ו, 7 בינואר 1706 - ז' באייר ה'תקכ"ט, 3 במאי 1769), היה דיין בפאס במאה השמונה עשרה. בסוף ימיו כיהן כאב בית הדין ורבה של העיר. בנו היחיד של היעב"ץ.

==קורותיו==
נולד לאביו הדיין רבי יעקב בפאס. הוא היה אחד מתוך ששה עשר ילדיו של רבי יעקב, והיחיד שלא שיכל בחייו. בנו היחיד שממנו נמשכה שושלת רבני אבן צור בפאס (שאר צאצאיו הם מבנותיו). התחתן באלול תפ"ט. בשנת תק"י התמנה לדיין בבית דינו של אביו ורבי שאול אבן דנאן. לצידו כיהנו דייני 'בית דין של חמש' שסמך אביו,<ref>ראו למשל תקנות חכמי פאס תקנה פז.</ref> והם: רבי אליהו הצרפתי, רבי שאול אבן דנאן (הקדמון), רבי אפרים מונסונייגו ורבי מתתיה סירירו. בית הדין התכתב עם דייני מרוקו מערים שונות, כדוגמת דייני מרקש בראשות רבי יעקב פינטו,<ref>ראו תשובות חכמי מראכש סימן סח.</ref> וכן דייני מקנס בראשות מהרי"ט והמרבי"ץ.<ref>דברי מרדכי סימן מט.</ref> בית הדין דאג לפטור תלמידי חכמים שתורתם אומנותם ממס.<ref>ראו תקנות חכמי פאס מהד' תשע"ג עמ' תנב.</ref> מיום פטירת אביו, ניהל את פנקס הכתובות של פאס עד לשנת תקכ"ח.<ref>ע"פ פנקס הכתובות של פאס כת"י ספריית חב"ד 770.</ref> לרבי רפאל עובד היה בית כנסת שלו.<ref>ראו אדרת אליהו עמ' 30.</ref> היה בקשרי ידידות עם רבי דוד בן חסין ואף השאיל לו ספר תורה שיוכל לקרוא בה בעיר מקנס.<ref>ראו תהלה לדוד חסין מהד' הרב פרופ' משה עמאר, עמ' 10.</ref>

ככל הנראה, בכסלו תקכ"ט, לאחר פטירת רבי שאול (בן יעקב) אבן דנאן, התמנה לאב בית הדין ורבה של פאס במשך חודשים אחדים עד לפטירתו. 

נפטר בז' אייר ה'תקכ"ט בפאס. בלוויה הספידו רבי אליהו הצרפתי.<ref>ראו אדרת אליהו עמ' 22.</ref> לאחר פטירתו, שלחו חכמי תטואן אגרת נחומים לבנו יחידו רבי שלמה שמואל מדייני העיר פאס.<ref>ראו מלכי רבנן בערכו של רבי רפאל עובד אבן צור.</ref> לרבי רפאל עובד היו בנות, מהם: סיטי נישאה לרבי יצחק אצאייג, בת נוספת נישאה לרבי עיוש עטייא.

== חיבורו ==

* פסקי דין - מפוזרים בספרי חכמי מרוקו, מהם נדפסו ורובים בכתבי יד.

== הערות שוליים ==

קט:פאס: רבנים
קט:דיינים
One of Wun

One of Wun הוא אלבום האולפן החמישי של הראפר האמריקאי גאנה. הוא יצא תחת חברות התקליטים YSL רקורדס ו-300 אנטרטיינמנט ב-10 במאי 2024.<ref></ref> הוא משמש כהמשך לאלבומו משנת 2023, A Gift & a Curse, וכולל הופעות אורח של אופסט, נורמני, לאון ברידג'רס ורודי ריץ'. האלבום הופק על ידי מגוון מפיקי תקליטים, כולל יאנג טי, אוורגרן, טורבו, פריץ!, קני סטונטין, טייס קיייז, פלו, נאש, קיזי, דאנק רוק, בוו קאצ'יה, טדי וולטון, 254 בודי, דאנק רוק, אווינס, ספייק טראפ, הנסי, הריסון סונג, סנט לוקה, SWSHR, TheSkyeBeats, LukasBL, עומר גרנד וגייב לוקאס, בין היתר.

== קידום וסינגלים ==
הסינגל הראשון, "Prada Dem", בהשתתפות אופסט, יצא ב-15 במרץ 2024, יחד עם הקליפ שלו.<ref></ref> באפריל 2024 הכריז גאנה על שם האלבום. ב-3 במאי 2024, יצא לאור "WhatsApp (Wassam)", ששימש כסינגל השני. באותו יום, גאנה הודיעה שהאלבום ייצא ב-10 במאי 2024. <ref></ref>

== ביצועים מסחריים ==
האלבום הגיע הישר למקום השני בבילבורד 200 בארצות הברית ב-25 במאי 2024, עם 91,000 יחידות שקולות לאלבום. זהו האלבום השישי של גאנה שנכנס לעשירייה הפותחת בארצות הברית.<ref name="Billboard 200"></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2024
קטגוריה:אלבומי גאנה
קטגוריה:אלבומי חברת YSL רקורדס
לואיס הארט

לואיס פולוול הארט (באנגלית: Louis Folwell Hart; ) היה פוליטיקאי אמריקאי ממדינת וושינגטון, איש המפלגה הרפובליקנית, שכיהן כסגן מושל מדינתו השביעי בשנים 1913–1919, ולאחר מכן ועד 1925 כמושל וושינגטון התשיעי. הוא ארגן מחדש את המבנה המנהלי של המדינה באמצעות הפחתת מספר הסוכנויות הממשלתיות וכתוצאה מכך את ההוצאות שהיו כרוכות בכך.
==ראשית חייו==
לואיס הארט נולד בעיירה היי פוינט שבמיזורי. הוא למד משפטים במיזורי. ב-1881 נשא הארט לאישה את אלה ג'יימס, ולשניים נולדו שלושה בנים ושתי בנות.

כמי שנמשכו לחיי הספר, עברו הארט ורעייתו בסוף שנות ה-80 לסנוהומיש שבטריטוריית וושינגטון, שם הוא עסק בעריכת דין. ב-1899 הם עברו לטקומה, שם הוא המשיך לעסוק בעריכת דין והיה סוכן ביטוח.
==קריירה פוליטית==
ב-1912, לאחר שזכה במועמדות המפלגה הרפובליקנית, נבחר הארט כסגן מושל מדינת וושינגטון השביעי, וב-1916 נבחר לתקופת כהונה שנייה. במהלך מלחמת העולם הראשונה שימש הארט כיושב הוועד לערעורים לשירות סלקטיבי לדרום-מערב וושינגטון. ב-1919, בעקבות התפטרותו מסיבות בריאות של מושל המדינה, ארנסט ליסטר, הושבע הארט כמושל וושינגטון התשיעי.

ב-1920 נבחר הארט כמושל בזכות עצמו. הוא היה פעיל בהחלטה על מיזמי כבישים בבית המחוקקים המדינתי והתנגד נחרצות להקמת סיירת הכבישים המדינתית. הוא פיקח על בניית המכלול החדש של קפיטול מדינת וושינגטון. הישגו הגדול ביותר היה הארגון מחדש של המבנה המנהלי של המדינה, והפחתת מספר סוכנויות הממשל מ-75 ל-10.

ב-1921 חתם הארט על חוק אדמות הזרים, שמנע ממהגרים לא-לבנים לרכוש, להחזיק בבעלותם, או לחכור קרקעות במדינה, והתיר החרמה ללא פיצויים של קרקעות שנרכשו לפני או לאחר העברת החוק. החוק כוון בעיקר כנגד מהגרים מאסיה.

לצידו של הארט לא כיהן סגן מושל עד למינויו של ויליאם קויל ב-1921.
==שנותיו האחרונות==
הארט לא התמודד לכהונה נוספת ב-1924, ופרש לטקומה, שם הוא שב לעסוק בעריכת דין, ושימש כנשיא אגודת הכבישים הטובים של המדינה.

לואיס הארט נפטר בטקומה ב-4 בדצמבר 1929. הוא נטמן בבית הקברות של הבונים החופשיים בטאמווטר, וושינגטון.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1682/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, p. 1682.
</div>

==קישורים חיצוניים==

* [https://www.nga.org/governor/louis-folwell-hart/ לואיס הארט] באתר אגודת המושלים הלאומית 
* [https://politicalgraveyard.com/bio/hart.html#169.14.68 לואיס הארט] באתר The Political Graveyard 
* 

==הערות שוליים==

קטגוריה:מושלי מדינת וושינגטון
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי וושינגטון
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1862
קטגוריה:אמריקאים שנפטרו ב-1929
משאל העם על החברות באיחוד האירופי של מלטה (2003)

משאל עם בדבר החברות באיחוד האירופי נערך במלטה ב־8 במרץ 2003. 54% מהמצביעים תמכו בחברות. בבחירות הכלליות שלאחר מכן באפריל 2003 ניצחה המפלגה הלאומית, שהייתה בעד חברות באיחוד האירופי, כאשר מפלגת הלייבור מהאופוזיציה התנגדה לחברות. מלטה הצטרפה לאיחוד האירופי ב־1 במאי 2004 ביחד עם 9 מדינות נוספות.

במשאל העם היה את שיעור ההצבעה הגבוה ביותר במשאל עם חברות באיחוד האירופי (91%) והתמיכה הנמוכה ביותר בהצטרפות מבין כל אחת מתשע המדינות שקיימו משאלי עם על הצטרפות לאיחוד האירופי ב־2003.<ref name="postcript"></ref><ref name="votes"></ref>

== רקע ==
היחסים הראשונים של מלטה עם הקהילה הכלכלית האירופית (EEC) הם החתימה על הסכם התאגדות בדצמבר 1970. הסכם זה קרא ליצירת איחוד מכס המבוסס על סחר חופשי בין מלטה לגוש.<ref name="MT2017"></ref>
בקשת ההצטרפות של מלטה ל[[קהילת הפחם והפלדה האירופית מה־16 ביולי 1990]]

מלטה הגישה בקשה רשמית להצטרף לקהילה האירופית ביולי 1990, שקיבלה חוות דעת חיובית מהנציבות האירופית. עם זאת הבקשה הושעתה בשנת 1996 עם ממשלה חדשה בראשות מפלגת הלייבור.<ref name="MT2017" /> לאחר ניצחון המפלגה הלאומית בבחירות 1998, הממשלה החדשה הפעילה מחדש את בקשת החברות של מלטה.<ref name="chronology"></ref> המשא ומתן להצטרפות הסתיים בפסגת קופנהגן בדצמבר 2002 ומלטה, ביחד עם 9 מדינות אחרות, חתמה באפריל 2003 על הסכם הצטרפות עם האיחוד האירופי, אשר לפיו מלטה ושאר המדינות החותמות יצטרפו לאיחוד ב־1 במאי 2004.<ref name="outcome"></ref><ref></ref>

ממשלת מלטה הודיעה בינואר 2003 כי משאל עם בלתי־מחייב על חברות יתקיים ב-8 במרץ 2003 במקביל לבחירות המקומיות.<ref name="first"></ref>

== שאלת משאל העם ==
השאלה שהצביעו עליה במשאל העם אושרה ב־3 בינואר 2003,<ref name="briefing"></ref> והיא: "האם אתה מסכים שמלטה תהפוך לחברה באיחוד האירופי בהרחבה שעתידה להתרחש ב־1 במאי 2004?"

== תוצאות ==
{| class="wikitable"
|+
!בחירה
!הצבעות
!%
|-
|בעד
|143,094
|53.65
|-
|נגד
|123,628
|46.35
|-
|בסך הכל
|266,722
|100
|-
| colspan="3" |
|-
|הצבעות תקניות
|266,722
|98.55
|-
|הצבעות בלתי־תקניות/פתקים ריקים
|3,911
|1.45
|-
|מצביעים רשומים
|297,881
|90.85
|-
| colspan="3" |מקור: Nohlen & Stöver
|}

== לקריאה נוספת ==
* 
* 

== הערות שוליים ==

קטגוריה:האיחוד האירופי
קטגוריה:מלטה: פוליטיקה
קטגוריה:משאלי עם
קטגוריה:2003 בפוליטיקה
אבא (תנא)

אבא היה תנא שחי בסוף תקופת הזוגות, כנראה בדורם של הלל ושמאי.

==אזכורו במשנה==
אבא נזכר במשנה במסכת פאה, בהקשר של סיפור על רבי שמעון איש המצפה זרע שני סוגי חיטה בשדה אחת, והסתפק כמה פאה צריך להשאיר בשדה פאה. הוא עלה יחד עם רבן גמליאל הזקן לבית הדין הגדול שבלשכת הגזית כדי לברר את הדין, ושם אמר נחום הלבלר את ההלכה ששמע מרבי מיאשא, ששמע אותה מתנא בשם אבא: .

כיוון שהלל ושמאי היו הזוג האחרון, ורבן גמליאל חי בדור שאחרי הזוגות, מסתבר שאבא חי בדור האחרון של הזוגות – תקופת הלל ושמאי, ומהם הוא שמע את ההלכה שמסר לרבי מיאשא.

לפי גרסת המשנה המובאת בפירוש הרא"ש למסכת נזיר, רבי מיאשא לא קיבל מחכם בשם אבא, אלא מאביו (של רבי מיאשא).

בספר יוחסין מצוטטת ברייתא על פיה בדורם של רבי אלעזר ברבי צדוק ורבן גמליאל הזקן חי תנא בשם רבי אבא. הרב אהרן היימן משער שאם גרסה זו נכונה, אבא המוזכר במשנה בפאה הוא אותו רבי אבא חברו של רבי אלעזר ברבי צדוק, והוא חי בתחילת הדור הראשון לתנאים.

==קישורים חיצוניים==

* 

==הערות שוליים==

קטגוריה:תנאים
קטגוריה:יהודי תקופת בית שני
קרלו ריינלדי

צד האפסיס של [[בזיליקת סנטה מריה מג'ורה, אחת העבודות האחרונות של קרלו ריינלדי]]
קַרְלוֹ רַיינַלְדִי (באיטלקית: Carlo Rainaldi; ) היה אדריכל איטלקי בסגנון הבארוק.

==קורות חיים==
ריינלדי, יליד רומא, היה אחד האדריכלים המובילים של רומא של המאה ה-17, הידוע בפאר מסוים בעיצוביו. הוא עבד בהתחלה עם אביו, ג'ירולמו ריינלדי, אדריכל מנייריסט ברומא. לאחר מות אביו, הוא אימץ במלואו את סגנון הבארוק המונומנטלי. הוא זכה להצלחה ברומא כאשר האפיפיור אורבנוס השמיני, בן משפחת ברבריני, הוחלף באפיפיור אינוקנטיוס העשירי, בן משפחת פמפילי השמרן יותר. עבודותיו כוללות את החזית של (1661–1665), את החזית של (1657), הכנסיות התאומות סנטה מריה דיי מיראקולי וסנטה מריה אין מונטסאנטו, ו (1663–1667). הוא לא הצליח להשלים את החזית של כנסיית סַנְט'אַנְיֶיזֶה אִין אָגוֹנֶה במהלך העבודה בשנים 1653–1657. המזבח הגבוה של הוא מאת ריינלדי.

מעבר לעבודתו כאדריכל באבן, ריינלדי עיצב גם תפאורות במה לטקסים ואירועים דתיים. בשנת 1650, הוא עיצב את התפאורות לטקס הקוארנט'אורה (Quarant'ore), או בשמו האחר ארבעים שעות הדבקות , שנערך בכנסיית . בשנת 1665, הוא עיצב את לזכר מותו של פליפה הרביעי, מלך ספרד. הוא גם היה מלחין.

ריינלדי מת ברומא.

==קישורים חיצוניים==

==הערות שוליים==

קטגוריה:אדריכלים איטלקים במאה ה-17
קטגוריה:אדריכלי בארוק
קטגוריה:ילידי 1611
קטגוריה:נפטרים ב-1691
חצות בפרה פאלאס (סדרה)

חצות בפרה פאלאס (בטורקית: Pera Palas'ta Gece Yarısı) היא סדרת טלוויזיה טורקית מסוג דרמה תקופתית היסטורית, שהופקה והופצה על ידי נטפליקס. הסדרה מבוססת על ספרו של צ'ארלס קינג, "חצות בפרה פלאמס: המהפכה של איסטנבול".<ref></ref> ועלילתה נעה בקווי זמן מרובים בתוך העיר איסטנבול, מתמקדת בתקופת הרפובליקה הטורקית הראשונה והשינויים שחלו בעיר ובמדינה.

העונה הראשונה מורכבת מ-8 פרקים. הסדרה, שהתרכזה סביב מלון פרה פאלאס האמיתי. הסדרה חודשה לעונה שנייה שנמצאת בצילומים.<ref></ref>

== עלילה ==
הסדרה מתרחשת במלון פרה פלאמס המפורסם באיסטנבול, ומגוללת את סיפורן של דמויות שונות מהתקופה שבין מלחמות העולם הראשונה והשנייה. העלילה מתמקדת במארג של חיי האורחים והעובדים במלון, אשר משקפים את השינויים הפוליטיים והחברתיים שעוברים על טורקיה והעולם כולו. המלון, שהיה מקום מפגש של סופרים, פוליטיקאים ומרגלים, מהווה רקע לדרמה המרתקת של תקופה זו.

העלילה מסתעפת בין ההווה לעבר, כאשר אסרה הגיבןרה הראשית, עיתונאית טורקית מודרנית, מגיעה למלון פרה פלאמס כדי לכתוב כתבה על המלון ההיסטורי. במהלך לילה סוער, היא מועברת בזמן אל שנת 1919, תקופה ראשונה שלאחר מלחמת העולם הראשונה ובתחילת המאבק על הקמת הרפובליקה הטורקית.

== הפקה ==
הסדרה צולמה במלון פרה פלאמס האמיתי באיסטנבול, אשר נוסד בשנת 1892 והיה למרכז תרבותי חשוב בעיר. הצילומים נעשו בצורה נאמנה לתקופה, תוך הקפדה על הפרטים ההיסטוריים והרקע החברתי והפוליטי של אותה תקופה.

== ביקורות וקבלה ==
הסדרה זכתה לביקורות מעורבות. חלק מהמבקרים שיבחו את ההפקה המרשימה ואת היכולת לשחזר את התקופה ההיסטורית בצורה מדויקת, בעוד אחרים ציינו שהעלילה מורכבת ויכולה להיות מבלבלת לצופים שלא מכירים את ההקשר ההיסטורי.

==קישורים חיצוניים==

== הערות שוליים ==

קטגוריה:סדרות דרמה טורקיות
קטגוריה:נטפליקס: תוכניות וסדרות
פרוויז משכאתיאן

פרוויז משכאתיאן (בפרסית: پرويز مشكاتيان; 15 במאי 1955 – 21 בספטמבר 2009) היה מוזיקאי פרסי, מלחין, חוקר ומרצה.

משכאתיאן נולד בנישאפור. הוא הצטרף לאוניברסיטה לאומנות בטהראן, שם למד את תורת המוזיקה ולמד לנגן על "רדיף" (היצירות הפרסיות הקלאסיות). על ידי נור עלי בורומאנד, דריוש ספואט, מוחמד טאגי מסעודיה וממהדי ברקשלי.

משכאתיאן התמקד ב"רדיף" של ירזא עבדוללה לסטאר ולסנטור.

בשנת 1977 הקים משכאתיאן את ההרכב המוזיקלי עא'רף (בפרסית: گرده عارف) ביחד עם חוסיין עליזאדה ומוחמד רזא לוטפי.

משכאתיאן היה מסייר באופן קבוע באירופה ואסיה. באביב של שנת 1982 הוא הוציא לאור את הספר "עשרים החלקים של הסנטור" (באנגלית: Twenty Pieces for Santour) באותו הזמן, הוא המשיך לעבוד כמרצה וחוקר באוניברסיטת טהראן.

משכאתיאן הלך לעולמו ב-21 בספטמבר 2009 בטהראן מהתקף לב.

==קישורים חיצוניים==

==הערות שוליים==

קטגוריה:איראנים שנפטרו ב-2009
קטגוריה:איראנים שנולדו ב-1955
קטגוריה:מוזיקאים איראנים
So laang we's du do bast

"So laang we's du do bast" (בעברית: "כל עוד אתה שם") הוא שיר שבוצע על ידי הזמר הלוקסמבורגי קמילו פלגן. השיר ייצג את לוקסמבורג באירוויזיון 1960. השיר נכתב על ידי אנרי מוטס והולחן על ידי ז'אן רודרס. השיר הושר שלישי בסדר ההופעות, לפני דנמרק ואחרי שוודיה.

== רקע ==
במרכז מילות השיר עומדת אישה הנפרדת מאהובה שעומד לעזוב.

== באירוויזיון ==

ב-29 במרץ 1960 הופיע פלגן על בימת האירוויזיון. הוא שר שלישי בסדר ההופעות, לפני דנמרק ואחרי שוודיה. עם סיום ספירת הקולות הגיע פלגן למקום ה-13 (והאחרון) עם נקודה אחת בלבד.

== הערות שוליים ==

קטגוריה:שירי 1960
קטגוריה:סינגלים מ-1960
קטגוריה:שירי אירוויזיון 1960
קטגוריה:שירי לוקסמבורג באירוויזיון
קטגוריה:שירי אהבה
לי פאנגווי

לי פאנגווי (בסינית: 李方伟, נולד ב-18 בספטמבר 1972) הוא יזם וסוחר נשק סיני.

ב-28 באפריל 2014, הוא הואשם על ידי ארצות הברית בטענה שהוא חשוד בהפרת סנקציות ותקנות, באמצעות שימוש בחברות קש כדי להיכנס למערכת הפיננסית האמריקאית ובאספקת טכנולוגיה הקשורה לטילים בליסטיים לאיראן.[https://www.globes.co.il/news/article.aspx?did=1000935245 <nowiki>[1]</nowiki>]

לי פאנגווי הוא אחד מהמעטים הסינים ברשימת עשרת הנמלטים המבוקשים ביותר על ידי ה-FBI. בשנת 2014, משרד החוץ של ארצות הברית הציע פרס של עד 5 מיליון דולר בתקווה שמישהו יוכל לספק רמזים שיעזרו לתפוס את לי פאנגווי או להוכיח את אשמתו.

המפעל לפחם שהוא היה אחראי עליו נתקל בהפגנות מצד התושבים המקומיים בטענה שהמפעל מפריש וקובר פסולת רעילה באופן בלתי חוקי, ומזהם את המים השטחיים והנהרות בסביבה. הפרקטיקה הזו חשודה כגורם מרכזי לעלייה הניכרת במומים מולדים ובתמותה בסמוך למפעל שלו, וכן להחמרת בעיות תברואתיות נוספות.

על פי דיווחי התקשורת, חקירות חשפו שלכאורה לי פאנגווי נעצר באפריל 2019 על הברחה בדאליין והוא מוחזק במרכז המעצר בדאליין מאז 2020
==קישורים חיצוניים==

קטגוריה:סינים
קטגוריה:ילידי 1972
קטגוריה:סוחרי נשק
משקיע כשיר

משקיע כשיר או לקוח כשיר הוא כינוי לאדם או תאגיד המוחרגים מהסייגים הקבועים בחוק ניירות ערך לעניין קבלת הצעות להשקעה ללא תשקיף.

== מגבלות על השקעות ==
על פי חוק ניירות ערך חל איסור על מתן הצעה להשקעה לסוגיה השונים אלא על פי תשקיף שהרשות לניירות ערך התירה את פרסומו.<ref>חוק ניירות ערך, תשכ"ח-1968, סעיף 15</ref> מטרת החוק היא להגן על ציבור המשקיעים מפני השקעות מסוכנות.<ref></ref> על ידי פרסום התשקיף לציבור יכולים המשקיעים הפוטנציאליים לעמוד על טיבה של ההשקעה, לבחון את יתרונותיה וחסרונותיה ולהיות מודעים בצורה מלאה לסיכונים והרווחים הטמונים בה.

תכליתו של החוק מופנית בעיקר להגנה על "משקיעים לא מתוחכמים" שהיעדר ניסיונם וידיעותיהם בתחום יוצר חוסר איזון בין הגוף המציע את ההשקעה ובין הקונה, דבר שיכול להביא לידי ניצול לרעה וגרימת נזק לציבור המשקיעים. אמנם, החוק מאפשר הצגת הצעות השקעה גם בהיעדר תשקיף בסייגים שונים וביניהם: הצעה לפחות מ-35 ניצעים, הצעה שאינה כוללת נתונים כספיים ותשואה צפויה וכן הצעה למשקיעים כשירים וזאת מתוך הנחה של המחוקק כי לאור הכנסותיו ונכסיו של המשקיע הכשיר הרי שהוא כבר "משקיע מתוחכם" שיש ביכולתו להתמודד עם השקעות מורכבות או השקעות שאין עליהן פיקוח.

== הגדרות משקיע כשיר ==
משקיע כשיר הוא אדם או תאגיד העונים לאחת ההגדרות הבאות<ref>חוק ניירות ערך, תשכ"ח-1968, תוספת ראשונה</ref>:
* קרן להשקעות משותפות בנאמנות
* קופת גמל
* גורם מבטח
* בנק
* מנהל תיקי השקעות
* יועץ השקעות
* חבר בורסה
* חתם
* קרן הון סיכון
* חברה שבבעלותה הון עצמי של 50 מיליון ש"ח ומעלה
* אדם פרטי עם נכסים נזילים בשווי של מעל כ-5.2 מיליון ש"ח והכנסתו במשך שנתיים עולה על כ-630 אלף ש"ח או שלנכסים הנזילים שווי של מעל כ-8.3 מש"ח או שהכנסתו השנתית עולה על 1.2 מיליון ש"ח

== הצעה למשקיע שאינו כשיר ==
הגשת הצעה להשקעה למשקיע שאינו כשיר היא עבירה פלילית שעונשה חמש שנות מאסר<ref>חוק ניירות ערך, תשכ"ח-1968, תיקון מס' 45</ref> וזאת בתנאי שהיא הוגשה ליותר מ-35 ניצעים.

לאור התרחבות התופעה של חברות המציעות השקעות למשקיעים לא כשירים מבצעת הרשות לניירות ערך חקירות, תביעות ואכיפה כנגד פעילות זו.<ref></ref>

== קישורים חיצוניים ==
* [https://www.nevo.co.il/law_html/law01/308_001.htm חוק ניירות ערך, תשכ"ח-1968], באתר "נבו"

== הערות שוליים ==

קטגוריה:שוק ההון
Dai Boh

Dai Boh (בעברית: אלוהים ייתן) הוא מיני-אלבום משותף של הראפרית האוקראינית אליונה אליונה והזמרת ג'רי הייל. את האלבום הוציאה ב-26 באוגוסט 2022 לאור חברת התקליטים קולומביה רקורדס.

זהו אינו שיתוף הפעולה הראשון בין שתי המוזיקאיות: ב-22 באפריל 2022 הוציאו השתיים את הסינגל "Рідні мої". חודשיים אחר יצא "". לימים השתיים ייצגו את אוקראינה באירוויזיון 2024 עם השיר "Teresa & Maria", שדורג בערב הגמר במקום השלישי.<ref></ref><ref></ref>

== רשימת רצועות ==

== הערות שוליים ==

קטגוריה:מיני-אלבומים מ-2022
קטגוריה:אלבומי אליונה אליונה
קטגוריה:מיני-אלבומים באוקראינית
קטגוריה:מיני-אלבומי חברת קולומביה רקורדס
Ce soir-là

"Ce soir-là" (בעברית: "הערב") הוא שיר שהוקלט על ידי הזמר הצרפתי פרנסואה דגלט. השיר, שנכתב על ידי פייר דורסי והולחן על ידי , ייצג את מונקו באירוויזיון 1960.

== רקע ==
בדומה לשירי התקופה, השיר בוצע בסגנון שאנסון צרפתי. במרכז מילות השיר עומד דגלט, המדבר אל אהובתו שנפרדה ממנו ומנסה לשכנע אותה לחזור אליו.

== באירוויזיון ==

ב-29 במרץ 1960 הופיע דגלט על בימת האירוויזיון. הוא שר שמיני בסדר ההופעות, לפני שווייץ ואחרי אוסטריה. עם סיום ספירת הקולות הגיע למקום השלישי עם 15 נקודות.

== הערות שוליים ==

קטגוריה:שירי 1960
קטגוריה:סינגלים מ-1960
קטגוריה:שירי אירוויזיון 1960
קטגוריה:שירי מונקו באירוויזיון
קטגוריה:שירים בצרפתית
קטגוריה:שירי אהבה
Ridni moji

"Ridni moji" (מעוצב באוקראינית: "Рідні мої"; בעברית: "קרוביי") הוא שיר שהוקלט על ידי הראפרית האוקראינית אליונה אליונה בהשתתפות הזמרת ג'רי הייל. הוא יצא לאור ב-22 באפריל 2022, בהוצאת חברת התקליטים קולומביה רקורדס, כסינגל שלא מתוך אלבום אולפן.

השיר הגיע למקום השביעי בטופ-היט.

== רקע וכתיבה ==
השיר נכתב על ידי אלונה סברננקו ויאנה שימייבה. עטיפתו כוללת רקע ורוד, כשבמרכזו מוצג תצלום של סוג עוף לא ידוע שומר על קן שבנה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3.8 מיליון השמעות.

== וידאו קליפ ==
הווידאו קליפ הרשמי של השיר פורסם ב-22 באפריל 2022 גם כן בערוץ היוטיוב הרשמי של אליונה. הוא מציג את שתי הזמרות שרות את מילות השיר, הייל ברקע כתום ואליונה אליונה ברקע תכלת.

נכון למאי 2024 עומד מונה הצפיות של הקליפ על למעלה מ-13.1 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|22 באפריל 2022
|הזרמת מוזיקה • הורדה דיגיטלית
|קולומביה רקורדס
|style="text-align:center;"|
|}

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירים באוקראינית
קטגוריה:סינגלים בהוצאת קולומביה רקורדס
מורפיזם פרויקטיבי

בגאומטריה אלגברית המושג מורפיזם פרויקטיבי הוא גרסה יחסית של המושג סכמה פרויקטיבית זאת אומרת תת-סכמה סגורה במרחב פרויקטיבי. כך מורפיזם פרויקטיבי מתאר משפחות של יריעות (סכמות) פרויקטיביות.

== הגדרה פורמלית ==
מרחב פרויקטיבי
אנחנו מגדירים <math>\mathbb{P}^n_{\mathbb{Z}}</math> כספקטרום פרויקטיבי של החוג המדורג <math>\mathbb{Z}[x_0,\ldots,x_n]</math>.
כמו כן, מרחב פרויקטיבי מעל <math>Y</math> מוגדר על-ידי החלפת בסיס <math>\mathbb{P}^n_Y=\mathbb{P}^n_{\mathbb{Z}}\times Y</math>.
זאת סכמה מצוידת במורפיזם קנוני (היטל) <math>\pi:\mathbb{P}^n_Y\to Y</math>.

הגדרה. מורפיזם סכמות <math>f:X\to Y</math> נקרא פרויקטיבי עם ניתן להציגו כהרכבה <math>X\stackrel{g}{\to} \mathbb{P}^n_Y\stackrel{\pi}{\to}Y</math> כאשר <math>g</math> שיכון סגור.

== דוגמאות ותכונות ==
* מורפיזם <math>X\to\operatorname{Spec}(k)</math> פרויקטיבי כאשר <math>X</math> סכמה פרויקטיבית.
* עבור סכמה קוואזי-פרויקטיבית <math>X</math> ותת-סכמה סגורה <math>Z\subset X</math> הניפוח <math>\pi: Bl_Z(X)\to X</math> הוא מורפיזם פרויקטיבי.
* כל מורפיזם פרויקטיבי הוא נאות. בפרט, פנקטור התמונה הישרה וניגזרותיו שומרים על אלומות קוהרנטיות.

==לקריאה נוספת==
* Hartshorne, Robin (1977), Algebraic Geometry, Springer-Verlag. .

קטגוריה:גאומטריה אלגברית
הדיוויזיה ה-301 (האימפריה הגרמנית)

הדיוויזיה ה-301 (בגרמנית: 301. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-22 בספטמבר 1916 בבלקן והיא לחמה שם בחזית הרומנית והיא לחמה שם בקרבות השונים, ובככלל זה בקרב ארג'ש. ב-22 בינואר 1917 הועברה הדיוויזיה לחזית המערבית, שם לחמה באזור אלזס-לורן עד תום המלחמה. עם סיום המלחמה חזרו חיילי הדיוויזיה לגרמניה, וב-14 בינואר 1919 פורקה הדיוויזיה.

==מפקדים==
* יוהנס פון בוסה (22 בספטמבר 1916–ינואר 1917)
* אדווין פון טרסקו (20 באפריל 1917–15 באוגוסט 1917)
* לותאר פון וורמב (16 באוגוסט 1917–14 בינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

301
301
דוד משה טברסקי

הרב דוד משה טברסקי (נולד בי"א בטבת תשי"ט, דצמבר 1958) הוא האדמו"ר מרחמסטריווקא בבורו פארק.

==תולדותיו==
נולד בניו סקוור לרב חי יצחק טברסקי ולמרים, בת רבי יעקב יוסף טברסקי האדמו"ר מסקווירה. אביו היה בן רבי יוחנן, האדמו"ר מרחמסטריווקה, ולימים מילא את מקומו בארצות הברית. גדל והתחנך בשיכון סקווירא (ניו סקוור) בצל סבו רבי יעקב יוסף טברסקי, ואחר כך בצל דודו רבי דוד טברסקי.

נישא לשיינדל חנה, בת רבי יעקב יצחק הורוביץ, האדמו"ר מדומברובה, והתגורר בבורו פארק. כיהן כראש כולל וכרב הקהילה בבורו פארק.

אחיו הגדול, רבי מרדכי טברסקי, נפטר באופן פתאומי בשנת תשנ"ב (1992), ומאז סומן הוא כממשיך. לאחר פטירת אביו בשנת תשפ"ג (2023) התמנה לאדמו"ר במקומו, לצד אחיו הצעירים ממנו שמונו בקהילות רחמסטריווקא בערים אחרות. תחת הנהלתו מוסדות חינוך, ישיבות וכוללי אברכים.

==משפחתו==
גיסו הוא הרב מרדכי דוד אונגר, האדמו"ר מבאבוב 45.

;בניו
*הרב מרדכי פנחס טברסקי מכהן כראש הישיבה של החסידות, חתן דודו רבי מנחם מנדל הגר, האדמו"ר מוויז'ניץ קיימישא לייק.
*הרב אברהם יהושע אשר, חתן רבי יוסף חיים מוסקוביץ האדמו"ר משאץ מונסי.
*הרב יוחנן, חתן הרב יוסף טייטלבוים אב"ד נעפלעמיץ.
*הרב חיים בן ציון, חתן הרב אלעזר שלאגער.
*הרב יחיאל מיכל, חתן אחותו וגיסו הרב פנחס אלימלך שטיין
*הרב נחמן יוסף, חתן רבי פנחס שלום אייכנשטיין האדמו"ר מחודרוב בשיקגו, חתן רבי אליהו שטרנבוך.

;חתניו
*הרב צבי אלימלך טייטלבוים, רב בית המדרש 'תפלה למשה - סאטמר' בבורו פארק, בן רבי חנניה יום טוב ליפא טייטלבוים אב"ד בית אהרן.
*הרב מאיר יוסף רובין, דומ"ץ בחסידות, בן רבי יעקב ישראל רובין האדמו"ר מסוליצה.
*הרב פנחס אלימלך שטיין, בן רבי יוסף שטיין האדמו"ר מפאלטישאן.
*הרב נפתלי אביש וייס, בן רבי מאיר אלעזר וייס האדמו"ר מספינקה 18.
*הרב יוסף הלברשטאם, בן רבי יצחק מרדכי הלברשטאם האדמו"ר מקיוויאשד.
*הרב שלום יחזקאל שרגא רובין, בן הרב חיים יעקב רובין אב"ד צישנוב.

==הערות שוליים==

קטגוריה:אדמו"רי רחמסטריווקא
קטגוריה:ניו יורק: רבנים
קטגוריה:אדמו"רים אמריקאים
קטגוריה:משפחת רוקח
קטגוריה:אמריקאים שנולדו ב-1958
קטגוריה:בוגרי ישיבת סקווירא
דקלה קידר (מנחה)

דקלה קידר-ג'רבי (נולדה ב-22 במאי 1982) היא שחקנית ומנחת טלוויזיה ישראלית.

== ביוגרפיה ==
קידר גדלה בנצרת עילית, ב-1995 בהיותה תלמידה בבית ספר ערוץ הילדים ערך מיונים במסגרת יום זכויות הילד, קידר שהייתה חברת פרלמנט הנוער של נצרת עלית, נבחרה להיות ראש עיר ליום אחד. היא בוגרת מגמה ביולוגית ריאלית. 

בצבא היא הייתה מ"מית והייתה בדרגת קצונה, בשירותה הצבאי הייתה בשטח, באבטחת יישובים. קידר הייתה אמורה להתקדם לתפקיד של מפקדת פלוגה אך על מנת לקחת חלק בפרוייקט Y קיבלה קידר אישור מיוחד מגורמי צה"ל ויצאה לחופשה ללא תשלום ונאלצה לוותר על הקידום.<ref></ref>

== קריירה ==
בשנת 2003 השתתפה בעונה הראשונה של תוכנית המציאות "פרויקט Y" ששודרה ב-Yes, בה זכתה מקום רביעי.

בשנת 2004 השתתפה כמנחה ב"בלוג" של ליאור דיין, אך פרשה באמצע התוכנית.

בשנים 2004–2007 הנחתה בערוץ הילדים.

בשנת 2005 התארחה בעונה הראשונה של סדרת דרמת הנוער "השמיניה" ששודרה בערוץ הילדים בחברת הכבלים של HOT, שם שיחקה בתפקיד פריקית. באותה השנה השתתפה בקלטת הילדים "נסיך האגדות" בתור מספרת. כמו כן באותה השנה כיכבה בתוכנית הקומית של ערוץ הילדים "הצלצול הוא בשבילי", בה גילמה דמויות שונות. בנוסף היא גם השתתפה בתוכנית הפרידה של עודד מנשה מערוץ הילדים שנקראת "לעודד באהבה".

בשנים 2005–2007 השתתפה במופע של ערוץ הילדים שנקרא "עיר ערוץ הילדים".

בשנת 2006 שיחק בתפקיד עצמה בסדרה הקומית של Yes "זומזום". באותה השנה גם הנחתה את התוכנית של ערוץ לוגי "מתחת לאף". כמו כן באותה השנה גם השתתפה במחזמר "נסיך האגדות".

בשנת 2007 הופיעה בתוכנית של Yes "פפראצי". באותה השנה גם התארחה בעונה הראשונה של סדרת דרמת הנוער "האי" ששודרה בערוץ הילדים בחברת הכבלים של HOT, בה גילמה את נטלי, חברה של ג׳יני (יעל גרובגלס) ועובדת איתה במסעדה.

קידר השתתפה בעבר במגוון פרסומות בניהם: פרסומות ל"קוטג'", "סופר סנטר", "אוקסי", מעדני "קרלו", בפרסומות של ערוץ הילדים "תקרא תצליח", ובפרסומת בקליפ של השיר של ערוץ הילדים שנקרא "יום הולדת בערוץ הילדים".

== חיים אישיים ==
קידר בעבר הייתה בזוגיות עם אורן רוטמן שאיתו הייתה בפרויקט Y. בשנת 2006 התחתנה עם שי ג'רבי.

== קישורים חיצוניים ==

* [https://www.ishim.co.il/p.php?s=דקלה+קידר%23מנחה דקלה קידר], במיזם "אישים" לתיעוד היצירה הישראלית
* [https://cinemaofisrael.co.il/דקלה-קידר/ דקלה קידר], באתר ספר הקולנוע הישראלי
* 

== הערות שוליים ==

קטגוריה:מנחות ערוץ הילדים
קטגוריה:ישראליות שנולדו ב-1982
נתנאל אלפסי

נתנאל (נתי) אלפסי (נולד ב-25 באוגוסט 1961) הוא ראש המועצה המקומית מגדל.

== ביוגרפיה ==
אלפסי נולד ביפו וגדל בתל אביב. בגיל 23 הגיע להתגורר בכרמיאל. לאחר שלוש שנים התמודד למועצת העיר בכרמיאל ורשימתו זכתה לשתי מנדטים במועצה. 

כיהן כחבר מועצת העיר כרמיאל במשך כעשור, יו"ר ועדת גבולות ויו"ר ועדת תכנון ובנייה באשכול גליל מזרחי.

לקראת הבחירות לרשויות המקומיות ב-2013, עבר להתגורר במגדל והתמודד לראשות המועצה מול משה עוקבי, שמעון עמר, יוסי ג'ינו וישראל אמרוסי. עלה לסיבוב שני מול ישראל אמרוסי והפסיד. 

בבחירות לרשויות המקומיות שנערכו באוקטובר 2018 התמודד לראשות המועצה בשנית מול רוברט קנדי אמרוסי ויוסף בן אודיז וניצח ברוב של 49.73% מהקולות.

אלפסי התמודד לכהונה נוספת בבחירות 2024 מול רוברט קנדי אמרוסי. הבחירות נערכו ב-27 בפברואר 2024, בהם זכה אלפסי ב-601 קולות, לעומת המתמודד רוברט קנדי אמרוסי, שזכה ב-598 קולות על חודם של שלושה קולות בלבד. זכייתו של אלפסי הייתה בעקבות כך ששלושת הקולות היחידים המפרידים בין שניהם נפסלו על ידי ועדת הבחירות מאחר שהתושבים שהצביעו במעטפות הכפולות רשמו בהם "רוברט אמרוסי", במקום שמו המלא "רוברט קנדי אמרוסי". אולם בית המשפט המחוזי בנצרת קבע כי ההחלטה לפסול את שלושת הקולות עליהם נכתב בכתב יד "רוברט אמרוסי" הייתה שגויה, ויש לספור אותם כקולות כשרים. וכך נוצר התיקו בין שניהם שהוביל לבחירות החוזרות. אלפסי ערער לבית המשפט העליון נגד ההחלטה אך לבסוף משך את הערעור בהמלצת השופטים. ב-21 במאי נערכו בחירות חוזרות לראשות המועצה שבסיומם ניצח אלפסי לאחר שגרף 702 קולות (54%), לעומת רוברט קנדי אמרוסי, שקיבל 597 קולות (46%).

==קישורים חיצוניים==
* [https://www.m-migdal.co.il/Pages/MayorsSay.aspx נתנאל אלפסי], באתר מועצה מקומית מגדל

== הערות שוליים ==

קטגוריה:ראשי מועצות מקומיות בישראל
קטגוריה:מגדל: אישים
קטגוריה:ישראלים שנולדו ב-1961
בוריס ויינשטיין (מדען)

בוריס ויינשטיין (ברוסית: Борис Константинович Вайнштейн; 10 ביולי 1921, מוסקבה - 28 באוקטובר 1996, מוסקבה) היה פיזיקאי סובייטי ממוצא יהודי. הוא התמחה בתחום קריסטלוגרפיה.
==קורות חיים==
בוריס ויינשטיין נולד בשנת 1921 במוסקבה למשפחה יהודית.

לאחר סיום לימודי בית ספר ויינשטיין החל ללמוד פיזיקה באוניברסיטת מוסקבה וסיים אותה בשנת 1945. בשנת 1947 הוא סיים לימודי הנדסה במכון לפלדה ומתכות.

לאחר סיום הלימודים ויינשטיין החל לעבור במכון לקריסטלוגרפיה של אקדמיה למדעים של ברית המועצות.

בשנת 1955 ויינשטיין סיים עבודת תואר שלישי. בשנת 1962 הוא מונה למנהל מכון לקריסטלוגרפיה בו עבד.

בשנת 1976 ויינשטיין התקבל כחבר באקדמיה למדעים של ברית המועצות.

ויינשטיין התמחה בחקר המבנה הפנימי של גבישים וחלבונים. הוא היה בין הראשונים שניצל למטרה זו התמרת פורייה.

בשנת 1979 ביחד עם עובדי המכון ולדימיר פרידקין וולדימיר אינדבום הוא כתב ספר "קריסטלוגרפיה מודרנית" ב-4 כרכים. הספר תורגם לאנגלית.

משנת 1982 ועד ל-1996 ויינשטיין היה עורך ראשי של כתב עת מדעי "קריסטלוגרפיה".

על פעילותו בתחום המדע לוויינשטיין הוענק עיטור לנין, עיטור הדגל האדום של העמל ועיטור ההצטיינות למען המולדת. בשנת 1990 הוענק לו פרס אוולד של האיגוד הבין-לאומי לקריסטלוגרפיה.

ויינשטיין נפטר בשנת 1996 ונטמן בבית העלמין וגנקובסקויה.

==קישורים חיצוניים==
* [https://ufn.ru/ufn91/ufn91_7/Russian/r917j.pdf ביוגרפיה] 
* [https://www.iucr.org/people/crystallographers/boris-konstantinovich-vainshtein-1921-1996 ביוגרפיה]

קטגוריה:מדענים יהודים סובייטים
קטגוריה:קריסטלוגרפים יהודים
קטגוריה:מקבלי עיטור הדגל האדום של העמל
קטגוריה:מקבלי עיטור לנין
קטגוריה:חברי האקדמיה למדעים של ברית המועצות
קטגוריה:ילידי 1921
קטגוריה:נפטרים ב-1996
מאליה בייקר

מאליה בייקר (נולדה ב-18 בדצמבר 2006) היא שחקנית קנדית. היא ידועה בעיקר בזכות הסדרות "מועדון הבייביסיטריות" ו"מי מפחד מהחושך?"

== קריירה ==

בשנת 2020, בייקר כיכבה בעונה הראשונה של הסדרה "מועדון הבייביסיטריות" בנטפליקס המבוססת על סדרת הספרים בעלת אותו שם, בתור מרי אן ספיר. היא חזרה לתפקיד לעונה השנייה של התוכנית ב-2021, לפני ביטולה. <ref></ref> <ref></ref> היא גם הופיעה בעונה 2 של הסדרה "מי מפחד מהחושך?" של ערוץ ניקלודיאון.

לאחר מכן, בייקר לוהקה לסרט של דיסני+, היורשים: עלייתה של רד,<ref name=":4"></ref><ref name=":5"></ref> בנוסף, היא לוהקה גם לסרט Spider & Jessie לצד מקנה גרייס, ודקר מונטגומרי,<ref name=":7"></ref> היא לוהקה גם בסרט הדרמה "Thena".<ref name=":8"></ref><ref name=":11"></ref> בייקר עומדת לככב גם בסרט האינדי "Hair of the Bear" בתור טורי.<ref name=":12"></ref>

== פילמוגרפיה ==
=== קולנוע ===
{| class="wikitable"
|+
!שנה
! פרויקט
! תפקיד
! הערות
|-
| 2018
| תקווה בחג המולד
| מאליה וויר
| ללא קרדיט;<ref name=":10"></ref>
|-
| 2022
| נתפס ברשת שלו
| אוליביה
|<ref name=":9"></ref>
|-
| 2024
| היורשים: עלייתה של רד
| קלואי מקסים
|<ref name=":4" />
|-
| rowspan="5" | TBA
| ירח הקציר
|בלה
| rowspan="3" |
|-
| Thena
|לוטוס
|-
|Spider & Jessie
| rowspan="2" |TBA
|-
|12 שעות
|
|-
|Hair of the Bear
|טורי
|גם מפיקה בפועל
|}

=== טלוויזיה ===
{| class="wikitable"
|+
!שנה
! פרויקט
! תפקיד
! הערות
|-
| rowspan="3" | 2019
| מיליון דברים קטנים
| ילדה קטנה
| פרק: "יום אחד"
|-
| הפלאש
| אליס בולן
| פרק: "פצצת זמן"
|-
| אזור הדמדומים
| אנה הצעירה
| פרק: "Blurryman"; ללא קרדיט
|-
| 2020–2021
| מועדון הבייביסיטריות
| מרי אן ספיר
| rowspan="2" | תפקיד ראשי
|-
| 2021
|מי מפחד מהחושך?
| גבי לואיס
|}

=== משחקי וידאו ===
{| class="wikitable"
|+
!שנה
! פרויקט
! תפקיד
! הערות
|-
| rowspan="2" | 2023
| rowspan="2" | אוואטר: Frontiers of Pandora
| וואו
| rowspan="2" | דיבוב<ref></ref>
|-
| אהרי
|}

== דיסקוגרפיה ==
=== אלבומים ===
==== אלבומי פסקול ====
{| class="wikitable plainrowheaders" style="text-align:center;"
!שם
! פרטי האלבום
|-
! scope="row" | צאצאים: עלייתו של אדום
|
* פורסם: 12 ביולי 2024
* תווית: וולט דיסני רקורדס
* פורמט: CD, הורדה דיגיטלית
|}

=== שירים אחרים במצעד ===
{| class="wikitable plainrowheaders"
!כותרת
! שנה
! אַלבּוֹם
|-
! scope="row" | "לא אהבה"
| rowspan="5" | 2024
| rowspan="5" | צאצאים: עלייתו של אדום
|-
! scope="row" | "קרב חיינו"
|-
! scope="row" | "החיים מתוקים יותר"
|-
! scope="row" | "ללכלך את הידיים שלך"
|-
! scope="row" | "החיים מתוקים יותר (רמיקס)"
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה קנדיות
קטגוריה:שחקנים ילדים קנדים
קטגוריה:קנדים שנולדו ב-2006
קטגוריה:ילידות 2006